Candhi Gathotkaca inggih punika salah satunggaling candhi Hindhu ingkang dumunung ing Dataran Tinggi Dieng, wonten ing wewengkon Kabupatèn Banjarnegara, Provinsi Jawa Tengah. Candhi punika prenahipun wonten ing sisih kilèn kompleks Candhi Arjuna, ing sisig pinggir margi maring Candhi Bima, wonten sebrangipun Museum Dieng Kailasa. Kala rumiyin, Candhi Gatotkaca minangka péranganing kompleks ingkang kasungsun saking enem yasan candhi. Nama Gatotkaca piyambak dipunparingi saking warga penduduk kanthi mundhut nama tokoh wayang saking cariyos Mahabarata.